Marka ay aynu usoo noqono mawduuca aynu arrimahan kaga hadlayno, ama ku faaqidayno, waxa aan muran ku jirin in aanay Xukuumadda Madaxweyne Siilaanyo marnaba soo bandhigin oo aanay bedka soo dhigin macluumaad iyo xoggo daah-furaya oggolaanshaha shirkaddaha, ama ashqaasta la siiyay ee xukuumaddu heshiishyadda qarsoon la gashay, kuwaas oo aan la ogayn hantidooda, khibradooda iyo ilaa heerka la aamini karo, ama lagu kalsoonaan karo inay xukuumaddu u qaybiso khayraadka dalka, iyadoo xeerkii iftiimin lahaa waxyaabo badan oo su’aalo ka taagan yihiin, ama mad-madaw badani kaga jiro bulshada aan la diyaarin, iyadoo waajibka koowaad ahaa in ka hor inta aan wax heshiis ah lala gelin shirkaddaha iyo dilaaliinta shisheeye ee u Ordaya inay boobaan Khayraadka dalka la sameeyo xeerarka lagama maarmaanka u ah sida Patroliam Law oo la’aantii aan la geli Karin Heshiis.
